
DĖL  SUPAPRASTINTO ATVIRO KONKURSO BŪDU VYKDOMO VIEŠOJO PIRKIMO 
,,RAJONINIO KELIO NR. 3005 PANEVĖŽYS–SKAISTGIRIAI–PUŠALOTAS 8,825 KM TILTO PER VEBRUPĘ REKONSTRAVIMO TECHNINIO DARBO PROJEKTO PARENGIMAS, PROJEKTO VYKDYMO PRIEŽIŪRA IR DARBŲ ATLIKIMAS‘‘ (PIRKIMO ID: 3813300) 

                
                 Akcinė bendrovė „Via Lietuva“,  vykdanti viešąjį pirkimą ,,Nr. 3005 Panevėžys–Skaistgiriai–Pušalotas 8,825 km tilto per Vebrupę rekonstravimo techninio darbo projekto parengimas, projekto vykdymo priežiūra ir darbų atlikimas‘‘ (pirkimo ID: 3813300), iš tiekėjų gavo klausimų ir teikia atsakymus į juos. 

                1 klausimas.  
                Prašome pateikti tilto pasą.   
                 Atsakymas.
                 Perkančio organizacija kartu su pirkimo dokumentais pateikė 2025 m. gegužės 19 d. tilto apžiūros aktą (prašome žiūrėti Techninės užduoties valstybinės reikšmės kelių ir/arba jų elementų projektavimui priedą Nr. 7), kuriame nurodytos aktualios išvados ir rekomendacijos dėl tilto būklės. Informuojame, kad statinio (tilto) pasas šiuo metu nėra parengtas. Atsižvelgiant į galiojančius teisės aktus, tilto paso rengimas privalomas statybos užbaigimo procedūrų metu, todėl numatoma, kad šį dokumentą perkančioji organizacija parengs statybos darbų užbaigimo etape.

                2 klausimas.
               Pirkimo dokumentuose nustatytas kvalifikacijos reikalavimas turėti teisę būti - ypatingojo statinio statybos rangovu, statinio statybos vadovu, statinio projekto vadovu bei statinio projekto vykdymo priežiūros vadovu statinių grupėje „Kiti inžineriniai statiniai“, pogrupyje „Kiti transporto statiniai“, remiantis pakeista statinių klasifikacija, patvirtinta Aplinkos ministro 2024 m. birželio 14 d. įsakymu Nr. D1-197, kuriuo pakeistas STR 1.01.03:2017 „Statinių klasifikavimas“. Ši klasifikacija įsigalioja nuo 2024 m. lapkričio 1 d.
               Tiekėjas bei specialistai turi galiojančius Statybos sektoriaus vystymo agentūros (SSVA) išduotus atestatus, kuriuose nurodyta teisė būti ypatingojo statinio statybos rangovu, statinio statybos vadovu, statinio projekto vadovu bei statinio projekto vykdymo priežiūros vadovu statinių grupėje „Susisiekimo komunikacijos“, pogrupyje „Kiti transporto statiniai“, t. y. pagal ankstesnę statinių klasifikaciją, galiojusią iki aukščiau nurodyto pakeitimo.
              Atsižvelgiant į tai, kad pasikeitė tik šio pogrupio priskyrimas kitai statinių grupei, o teisė vykdyti darbus tame pačiame pogrupyje išlieka, prašome patikslinti:
                Ar tiekėjo turimi atestatai, kuriuose teisė vykdyti darbus nurodyta pagal ankstesnę klasifikaciją (grupė „Susisiekimo komunikacijos“), laikytinas atitinkančiu pirkimo dokumentuose nustatytus reikalavimus, kai tas pats pogrupis („Kiti transporto statiniai“) dabar priskirtas grupei „Kiti inžineriniai statiniai“?
                Atsakymas. 
                Perkančioji organizacija atkreipia tiekėjų dėmesį į tai, kad šiame viešajame pirkime bus vertinama tik ekonomiškai naudingiausią pasiūlymą pateikusio tiekėjo kvalifikacija (žr. Bendrųjų pirkimo sąlygų 9.6.2 p.), prieš tai atlikus kitas būtinas viešojo pirkimo procedūras (žr. Bendrųjų pirkimo sąlygų 15.1 p., 17.3.1-17.3.3 p., 17.3.5 p., 17.3.6 p.).  Tačiau perkančioji organizacija, atsakydama į pateiktą klausimą, paaiškina, kad:
                  1)  ypatingo statinio statybos rangovo atestavimo sritis turi apimti prie ypatingos kategorijos statinių priskiriamus Kitus transporto statinius, įvardytus statybos techninio reglamento STR 1.01.03:2017 „Statinių klasifikavimas“  4 priedo aktualioje redakcijoje (punktas Nr. 8.5), nepriklausomai nuo to prie kurios inžinerinių statinių grupės jie buvo priskiriami ypatingo statinio statybos rangovo atestato išdavimo metu;
                 2)  specialisto (-ų) (Specialiųjų pirkimo sąlygų 10 priedo 3.1, 3.2, 3.3 punktai) atestavimo sritis turi apimti prie ypatingos kategorijos statinių priskiriamus Kitus transporto statinius, įvardytus statybos techninio reglamento STR 1.01.03:2017 „Statinių klasifikavimas“  4 priedo aktualioje redakcijoje (punktas Nr. 8.5), nepriklausomai nuo to prie kurios inžinerinių statinių grupės jie buvo priskiriami atestato išdavimo metu.
                 Perkančioji organizacija atkreipia tiekėjų dėmesį į tai, kad viešojo pirkimo dalyvio pareiga yra įrodyti perkančiajai organizacijai, kad jo turima kvalifikacija tenkina perkančiosios organizacijos pirkimo dokumentuose nustatytus kvalifikacinius reikalavimus (įskaitant ir reikalavimus dėl teisės dirbti atitinkamuose ypatingų statinių kategorijos statiniuose). Jeigu perkančiajai organizacijai kils klausimų dėl viešojo pirkimo dalyvio ir jo specialistų  atestatų (atestavimo srities), ji, vadovaudamasi Lietuvos Respublikos viešųjų pirkimų įstatymo 45 str. 3 dalimi, Bendrųjų pirkimo sąlygų 17.4 punktu ir 2022 m. gruodžio 30 d. Viešųjų pirkimų tarnybos direktoriaus įsakymu Nr. 1S-240 patvirtintomis Pasiūlymų patikslinimo, papildymo ar paaiškinimo taisyklėmis, kreipsis į viešojo pirkimo dalyvį su prašymu paaiškinti.





         Projektų valdymo grupės 
         Kitų projektų valdymo skyriaus
         Komandos vadovas                                                                             Ernestas Serkevičius                                                                  

